Ce pensionari vor primi un ajutor financiar de 800 de lei în 2025. Restricțiile impuse de Ministerul Muncii
Pensionarii din sistemul public de pensii și cei cu pensii militare ale căror venituri sunt egale sau mai mici de 2.574 de lei vor beneficia în 2025 de un ajutor financiar în valoare de 800 de lei, conform unui proiect de Ordonanță de Urgență publicat de Ministerul Muncii. Acest sprijin va fi acordat în două tranșe egale, de câte 400 de lei fiecare, în lunile aprilie și decembrie 2025.